1 (9)

Aika Tiistai 22.9.2020 klo 16.30 – 18.20

Paikka Kiteen seurakuntakeskus, Kappelintie 4, Kitee

Läsnä jäsenet Juha Aronen puheenjohtaja

Oksman Raimo varapuheenjohtaja

Barck Pekka jäsen

Hakulinen Hannu-Heikki jäsen

Hurskainen Tellervo jäsen

Kammonen Matti jäsen

Muukkonen Birgitta jäsen

Rönkkönen Seppo jäsen

Hukka Riitta varajäsen Marja-Riitta Väistö-Honkasen tilalle

Lisäksi läsnä

Kostamo Merja kirkkovaltuuston puheenjohtaja

Mikkonen Leena-Susanna kappalainen, Kesälahden kappeliseurakunta

Perälä Matti vs. kappalainen, Rääkkylän kappeliseurakunta

Ikonen Rauni talouspäällikkö, sihteeri

Poissa

Ratilainen Liisa jäsen

Venäläinen Raija jäsen

Väistö-Honkanen Marja-Riitta, jäsen

Koivuniemi Suvi kirkkovaltuuston varapuheenjohtaja

1 §

Kokouksen avaus

Kokouksen alussa pidetään alkuhartaus.

2 §

Kokouksen laillisuus ja päätösvaltaisuus

KL 7: 4, 1

”Seurakunnan toimielin on päätösvaltainen kun enemmän kuin puolet jäsenistä on saapuvilla.”

KJ 9: 1, 2

”Kokouksen kutsuu koolle puheenjohtaja kirkkoneuvoston päättämällä tavalla. Samalla on kokouksesta ilmoitettava myös kirkkovaltuuston puheenjohtajalle ja varapuheenjohtajalle.”

Kirkkoneuvosto 29.1.2019/6 §

2.

” Kutsu kirkkoneuvoston kokoukseen on toimitettava viimeistään neljä päivää ennen kokousta.”

Kokouskutsu on lähetetty sähköpostilla 15.9.2020 (liite 1). Esityslista liitteineen on lähetetty sähköpostissa 15.9.2020.

Päätösehdotus (pj.): Kokous todettiin laillisesti koolle kutsutuksi ja päätösvaltaiseksi.

Päätös: Päätösehdotus hyväksyttiin yksimielisesti.

Kokouksen tarkistettu pöytäkirja oikaisuvaatimusohjeineen/ valitusosoituksineen on yleisesti nähtävillä Kiteen kirkkoherranvirastossa ajalla 29.9. – 13.10.2020.

3 §

Pöytäkirjantarkastajien valitseminen

KJ 7:6

” Toimielimen kokouksesta on pidettävä pöytäkirjaa, jonka puheenjohtaja allekirjoittaa ja sihteeri varmentaa.”

Kirkkoneuvoston ohjesääntö 6 §

” Pöytäkirjan tarkastaa kaksi kokouksen valitsemaa tarkastajaa tai, jos kokous niin päättää, kirkkoneuvosto kokonaisuudessaan.

Päätösehdotus (pj.):

Kussakin kokouksessa valitaan kaksi pöytäkirjantarkastajaa aakkosjärjestystä noudattaen. Samat henkilöt toimivat ääntenlaskijoina. Valitaan pöytäkirjantarkastajiksi Liisa Ratilainen ja Seppo Rönkkönen.

Päätös: Pöytäkirjantarkastajiksi valittiin Riitta Hukka ja Seppo Rönkkönen.

4 §

Kokouksen työjärjestyksen hyväksyminen

Päätösehdotus (pj.):

Hyväksytään esityslista kokouksen työjärjestykseksi.

Päätös: Päätösehdotus hyväksyttiin yksimielisesti.

3.

5 §

Talousarvioraami

Vuosien 2021 – 2023 toiminnan ja talouden suunnittelun perustana on kuluvan vuoden talousarvio sekä toiminta- ja taloussuunnitelma ja viimeksi valmistunut tilinpäätös. Talousarvio ja toiminnansuunnitelma sisältää valmisteluohjeen 2021 – 2023 (liite 2). Talousarvioraami käsitellään vuosittain.

Verotuloennuste

Pohjana on oletus, että veroprosentti säilyy samana 1,8. Koronaepidemian vuoksi talouden näkymät Suomessa ja myös maailmantaloudessa ovat edelleen epävarmoja. Ennusteiden mukaan talouden arvioidaan heikkenevän 5 – 10 % ja aikaisemmalle vuoden 2019 tulotasolle ei enää palattaisi.

Jäsenmäärän oletetaan alenevan samassa suhteessa kuin kolmena aiempana vuonna eli keskimäärin 200 jäsentä per vuosi. Jäsenmäärän vähenemisen oletetaan alentavan verotuloja noin 40.000 euroa vuodessa.

Vuoden 2021 talousarvioraamissa verotuloja arvioidaan kertyvän 1.850.000 euroa, tämä on noin 4 prosenttia (noin 80.000 euroa) vähemmän kuin vuoden 2020 talousarviossa.

Henkilöstöresurssit

Uusia virkoja ja toimia ei perusteta. Aina viran ja tehtävän tullessa avoimeksi tai määräaikaisesti täytettäväksi, on seurakunnan selvitettävä viran tai toimen täyttämisen tarpeellisuus.

Toimintatuotot

Toimintatuotot arvioidaan muuten aiemmalle tasolle, mutta vähennetään noin 14.000 euron virkatodistustuotot. Mikäli aluekeskusrekisterihanke etenee suunnitelman mukaan niin, Kiteen seurakunta siirtyy aluekeskusrekisteriin vuoden 2021 alusta.

Toimintakulut

Toimintakuluissa edellytetään, että kulut sovitetaan asetettuihin talousarvioraameihin. Toimintakuluja vuoden 2021 talousarviossa on 2.155.000 euroa, tämä on noin 116.000 euroa vähemmän kuin vuoden 2020 talousarviossa. Aluekeskusrekisterin kustannusvaikutus on alustavasti arvioitu olevan 2,70 euroa / jäsen, tämä tarkoittaa seurakunnalle noin 25.000 euron lisäkustannusta.

Kertaluonteiset kulut

Kertaluonteisia alaskirjauksia ei ole suunnitteilla vuodelle 2021.

Vuosille 2022 – 2023 esitetyssä talousarvioraamissa on huomioitu verotulojen alentuminen 40.000 euroa vuodessa, yhteensä 80.000 euroa.

4.

Keski-Karjalan alueen heikohkot talousnäkymät, työttömyystilanne, väkimäärän väheneminen ja ikärakenne aiheuttavat epävarmuutta seurakunnan verotulokertymiin.

Kiteen seurakunta on strategiassaan aiemmin linjannut, että käyttämättömistä kiinteistöistä luovutaan. Lisäksi seurakunnan tulee varautua käytössä olevien kiinteistöjen kuntokartoitukseen ja korjauksiin.

Talousarvioraami on käsitelty yhteistyötoimikunnassa 10.9.2020 ja taloudellisessa jaostossa 22.9.2020.

Lisätiedot: talouspäällikkö Rauni Ikonen puh. 045 609 7339 rauni.ikonen@evl.fi

Päätösehdotus (tp.): Kirkkoneuvosto hyväksyy esitetyn talousarvioraamin.

Päätös: Päätösehdotus hyväksyttiin yksimielisesti.

6 §

Vapaaehtoistoiminnan työryhmä

Vapaaehtoistoiminnan työryhmän tehtävänä on ideoida ja keskustella seurakunnan vapaaehtoistoimintaan liittyviä periaatteita ja käytännön kysymyksiä. Työryhmän tavoitteena on vapaaehtoistyön kehittäminen Kiteen seurakunnassa. Työryhmä suunnittelee ja organisoi toimintaa, Vapaaehtoistoiminta toteuttaa seurakunnan yhteisöllisyyttä, edistää seurakunnan perustehtävän toteutumista, ihmisten auttamista, osallisuutta ja uskon todeksi elämistä.

Työryhmä kokoontuu tarvittaessa, kuitenkin vähintään kaksi kertaa vuodessa. Koordinoija vastaa työryhmän koolle kutsumisesta ja muistion kirjaamisesta. Kokouksista laaditaan muistio, joka toimitetaan jäsenten lisäksi kirkkoherralle ja talouspäällikölle. Työryhmään valitaan kahdesta neljään luottamushenkilöä, diakonian-, kasvatuksen-, lähetyksen-, musiikin- ja aikuistyön työntekijäedustajat ja kahdesta neljään vapaaehtoistoiminnassa mukana olevaa seurakuntalaista.

Lisätiedot: vs. kirkkoherra Juha Aronen p. 050 467 0370 [juha.aronen@evl.fi](\\\\IS1JOE112\\home\\303\\Users\\za088263\\Neuvoston pöytäkirjat\\2020 Kirkkoneuvosto\\KN 5_2020 24.8.2020\\juha)

Päätösehdotus (pj): Kiteen seurakunnan kirkkoneuvosto nimeää vapaaehtoistyön koordinoijan ja työryhmän vuosille 2020 - 2022.

Päätös: Puheenjohtaja muutti päätösehdotustaan siten, että tässä kokouksessa kirkkoneuvosto nimeää vapaaehtoistyön koordinoijan, työalojen edustajat ja Kiteen luottamushenkilöiden edustajat. Kiteen vapaaehtoistoiminnat edustaja ja kappeliseurakuntien luottamushenkilö ja vapaaehtoistoiminnan edustajat valitaan seuraavassa neuvoston kokouksessa.

5.

Vapaaehtoistyön koordinoijaksi valittiin diakonian viranhaltija Satu Kinnunen. Työalojen edustajat valittiin seuraavasti kasvatus; Markku Saarinen, lähetys; Mervi Kekäle, musiikki; Kaisamarja Stöckell ja aikuistyö; Juha Aronen. Luottamushenkilöiden Kiteen edustajat; Merja Kostamo ja Pekka Barck.

Päätösehdotus hyväksyttiin yksimielisesti.

7 §

Pienkeräysilmoitus

Maaliskuussa 2020 alussa voimaan tulleen rahankeräyslain mukaan seurakunnat voivat anoa lupaa rahankeräykseen tai tehdä pienkeräysilmoituksen korkeintaan kolmen kuukauden rahankeräykselle. Anomus tai ilmoitus on tehtävä poliisilaitokselle. Pienkeräysluvalla saa kerätä korkeintaan 10 000 euroa ja keräyksiä saa järjestää enintään kaksi kertaa kalenterivuodessa. Pienkeräysilmoitus tulee tehdä vähintään viisi arkipäivää ennen keräyksen aloittamista. Pienkeräyksen järjestäjän on annettava poliisilaitokselle pienkeräystilitys viimeistään kahden kuukauden kuluttua keräyksen päättymisestä. Tilityksessä on annettava selvitys muun muassa rahankeräyksen tuotosta, rahankeräysvarojen käyttämisestä, keräyskuluista ja keräysajasta.

Lisätiedot: talouspäällikkö Rauni Ikonen puh. 045 609 7339 rauni.ikonen@evl.fi

Päätösehdotus (tp.):

Kirkkoneuvosto päättää, että Kiteen seurakunta tekee pienkeräysilmoituksen poliisilaitokselle rahan keräämiseksi Kiteen seurakunnan diakoniatyölle vähävaraisten auttamiseksi.

Päätös: Päätösehdotus hyväksyttiin yksimielisesti.

8 §

Talouspäällikön virkavapausanomus

Talouspäällikkö Rauni Ikonen on anonut palkatonta virkavapautta ajalle 19.10.2020 – 18.4.2021 (liite 3).

KJ 6:8 1 mom.

”Jollei ohje- tai johtosäännöllä toisin määrätä, myöntää:

1. kirkkoneuvosto tai seurakuntaneuvosto virkavapauden ja vuosiloman muun kuin papin viran haltijalle;”

Sihteerinä tämän pykälän aikana toimii kirkkovaltuuston puheenjohtaja Merja Kostamo.

6.

Lisätiedot: vs. kirkkoherra Juha Aronen p. 050 467 0370 [juha.aronen@evl.fi](\\\\IS1JOE112\\home\\303\\Users\\za088263\\Neuvoston pöytäkirjat\\2020 Kirkkoneuvosto\\KN 5_2020 24.8.2020\\juha)

Päätösehdotus (pj): Kirkkoneuvosto myöntää Rauni Ikoselle palkatonta virkavapautta talouspäällikön virasta ajalle 19.10.2020 – 18.4.2021.

Rauni Ikonen poistui pykälän käsittelyn ajaksi.

Päätös: Päätösehdotus hyväksyttiin yksimielisesti.

9 §

Vs. talouspäällikön valinta

Talouspäällikkö Rauni Ikonen on anonut virkavapaata ajalle 19.10.2020 – 18.4.2021.

Kirkkoneuvosto keskustelee talouspäällikön viransijaisen valinnasta. Sijaisuuteen on ehdolla Heinäveden seurakunnan talouspäällikkö Sirkka Partanen ja Kontiolahden seurakunnan vs. talouspäällikkö Mikko Juvonen (liite 4, salainen JulkL 24 §)

Sihteerinä tämän pykälän aikana toimii kirkkovaltuuston puheenjohtaja Merja Kostamo.

Lisätiedot: vs. kirkkoherra Juha Aronen p. 050 467 0370 [juha.aronen@evl.fi](\\\\IS1JOE112\\home\\303\\Users\\za088263\\Neuvoston pöytäkirjat\\2020 Kirkkoneuvosto\\KN 5_2020 24.8.2020\\juha)

Päätösehdotus (pj): Kirkkoneuvosto päättää vs. talouspäällikön valinnasta.

Rauni Ikonen poistui pykälän käsittelyn ajaksi.

Päätös: Kirkkoneuvosto päätti yksimielisesti valita virkavapaan ajaksi talouspäällikön sijaiseksi Mikko Juvosen ja varalle Sirkka Partasen. Viransijaisuus alkaa 19.10.2020 tai sopimuksen mukaan, palkan hinnoitteluryhmä J30.

10 §

Lähetystyön työryhmän muistio

Päätösehdotus (pj):

Merkitään kirkkoneuvoston tietoon saatetuksi lähetystyön työryhmän muistio kokouksesta 9.9. 2020 (liite 5).

Päätös: Merkittiin lähetystyön muistio tietoon saatetuksi.

7.

11 §

Hautausmaakatselmus 2.- 3.9.2020

Kirkkoneuvosto huolehtii hautaustoimen ohjesäännön mukaisesti, että hautausmaan ja sillä olevien rakennusten katselmus suoritetaan vuosittain. Katselmuksessa päätetään niistä toimenpiteistä, joiden hautausmaan hoidosta vastaavan viranhaltijan tekemät esitykset sekä havainnot antavat aihetta.

Hautausmaakatselmuksesta on laadittu muistio (liite 6).

Lisätiedot: talouspäällikkö Rauni Ikonen, p. 045 609 7339

rauni.ikonen@evl.fi

Päätösehdotus (tp): Kirkkoneuvosto käsittelee ja hyväksyy hautausmaatyöryhmän esitykset ja huomiot.

Päätös: Kirkkoneuvosto käsitteli ja hyväksyi hautausmaatyöryhmän esitykset ja huomiot.

12 §

Kirkkoneuvoston taloudellisen jaoston päätöksiä

Päätösehdotus (tp):

Taloudellisen jaoston päätökset 22.9.2020 merkitään kirkkoneuvoston tietoon saatetuksi.

Talousarvioraami:

Esitys hyväksyttiin yksimielisesti.

Kiinteistöjen kuntoarviot:

Taloudellinen jaosto päätti, ettei kuntokartoituksia tehdä vuoden 2020 aikana.

Metsästysvuokrasopimus:

Pekka Piiroisen hirviseurue on pyytänyt metsästysvuokrasopimuksen uusimista Kiteen seurakunnan kanssa. Sopimuksen voimassaoloaika on toistaiseksi, irtisanomisaika yksi kuukausi. Sopimus koskee kaikkea metsästystä ja metsästysoikeus luovutetaan vastikkeetta.

Kiteen seurakuntakeskuksen salin ikkunat

Talveksi ikkunoille asennetaan suojaksi kestopeite.

Päätös: Merkittiin tiedoksi taloudellisen jaoston päätökset.

8.

13 §

Viranhaltijapäätökset

Kirkkoneuvoston ohjesääntö § 16:1, 2

.

”Kirkkoneuvosto tai sen puheenjohtaja voi siirtää johtokunnan, luottamushenkilön tai viranhaltijan päättämän asian kirkkoneuvoston käsiteltäväksi. Kirkkoneuvosto voi tällöin kumota päätöksen tai muuttaa sitä taikka palauttaa sen uudelleen käsiteltäväksi.

Johtokunnan sihteerin sekä asian ratkaisseen viranhaltijan ja luottamushenkilön on toimitettava ote tai muu ilmoitus päätöksestä 10 päivän kuluessa ratkaisusta kirkkoneuvoston puheenjohtajan ja varapuheenjohtajan tietoon. Kirkkoneuvosto määrää erikseen, miten nämä päätökset saatetaan sen tietoon.”

Kiteen kirkkoneuvoston 23.4.2019 11 §:n päätöksen mukaisesti rajatut viranhaltijapäätökset saatetaan tietoon kirkkoneuvoston kokouksessa.

Muut päätökset tuodaan liitetietona kirkkoneuvostolle neljännesvuosittain.

Päätösehdotus (pj):

Kirkkoneuvosto merkitsee tiedoksi kirkkoneuvoston puheenjohtajan viranhaltijapäätökset ajalta 24.8.2020 – 21.9.2020 ja talouspäällikön viranhaltijapäätökset ajalta 24.8.2020 – 21.9.2020.

Päätös: Kirkkoneuvosto merkitsee tiedoksi kirkkoneuvoston puheenjohtajan viranhaltijapäätökset 7 /2020 ja talouspäällikön viranhaltijapäätökset 29 /2020.

14 §

Muut asiat

1. Rääkkylän kirkkokuoron harjoitustila. Kirkkokuoron jäsenet ovat tehneet kirkkoneuvostolle anomuksen, että seurakunta vuokraisi Osuuspankin yläsalin kuoron harjoitustilaksi ja maksaa tilan käyttövuokran (liite 7)

Päätös:

Kirkkoneuvosto päätti, että seurakunta maksaa kuoron harjoitustilan käyttövuokran.

15 §

Ilmoitusasiat

9.

16 §

Kokouksen päättäminen

Puheenjohtaja päätti kokouksen klo 18.20

Kirkkolain 24 luvun mukainen oikaisuvaatimusohje/valitusosoitus liitetään pöytäkirjaan.

Pöytäkirjan allekirjoitus:

Juha Aronen Rauni Ikonen

puheenjohtaja sihteeri

Merja Kostamo

sihteeri 8 §, 9 §

Pöytäkirja tarkastettu ja todettu kokouksen kulun mukaiseksi.

Kitee . .2020 Kitee . .2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riitta Hukka Seppo Rönkkönen

Ilmoitus kokouksen tarkastetun pöytäkirjan nähtävillä olosta on ollut Kiteen seurakunnan ilmoitustaululla 15.9 – 13.10.2020.

Todistaa Kiteellä . . 2020

Juha Aronen

vs. kirkkoherra